CELEX: C2006/143/75
Language: el
Date: 2006-06-17 00:00:00
Title: Υπόθεση F-46/06: Προσφυγή-αγωγή της  4ης Μαΐου 2006  — Skareby κατά Επιτροπής

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/39
            
         Προσφυγή-αγωγή της 4ης Μαΐου 2006 — Skareby κατά Επιτροπής
   (Υπόθεση F-46/06)
   (2006/C 143/75)
   Γλώσσα διαδικασίας: η γαλλική
   Διάδικοι
   
      Προσφεύγουσα-έναγουσα [στο εξής: προσφεύγουσα]: Carina Skareby (Μπισκέκ, Κιργιζία) [εκπρόσωποι: S. Rodrigues και Y. Minatchy, δικηγόροι]
   
      Καθής-εναγομένη [στο εξής: καθής]: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Αρμόδιας για τους Διορισμούς Αρχής (ΑΔΑ) της 25ης Ιανουαρίου 2006, περί απαντήσεως στην ένσταση της προσφεύγουσας, καθώς και τη σχετική με την εξέλιξη της σταδιοδρομίας της έκθεση η οποία καταρτίσθηκε για το διάστημα από 1 Ιανουαρίου ως 31 Δεκεμβρίου 2004·
            
         
               —
            
            
               να υποχρεώσει την καθής να της καταβάλει αποζημίωση προς αποκατάσταση της επαγγελματικής και υλικής ζημίας που υπέστη καθώς και προς ικανοποίηση της ηθικής της βλάβης, μέρος του ποσού της οποίας η προσφεύγουσα υπολογίζει σε 20 000 ευρώ, καταλείποντας τον υπολογισμό του υπολοίπου στη δίκαιη κρίση του Δικαστηρίου Δημόσιας Διοίκησης·
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Λόγοι ακυρώσεως και κύρια επιχειρήματα
   Προς στήριξη των αιτημάτων της, η προσφεύγουσα προβάλλει καταρχάς ισχυρισμό περί μη τηρήσεως των κανόνων για την κατάρτιση της σχετικής με την εξέλιξη της σταδιοδρομίας εκθέσεως. Όπως υποστηρίζει η προσφεύγουσα, η Διοίκηση δεν τήρησε τους κανόνες διαδικασίας που προβλέπουν οι Γενικές Διατάξεις για την εκτέλεση του άρθρου 43 του Καθεστώτος Υπηρεσιακής Καταστάσεως, υπέπεσε σε πρόδηλα σφάλματα εκτιμήσεως και παρέβη την υποχρέωση αιτιολογήσεως.
   Η προσφεύγουσα προβάλλει, εν συνεχεία, ισχυρισμό περί προσβολής των δικαιωμάτων της άμυνας, παράβαση του καθήκοντος αρωγής και παραβίαση της αρχής της χρηστής διοικήσεως.
   Τέλος, η προσφεύγουσα υποστηρίζει ότι η Διοίκηση ενήργησε κατά κατάχρηση εξουσίας και κατά καταστρατήγηση της διαδικασίας.